Bugun FIFAga yangi prezident saylanadi

Bugun, 26 fevral kuni Shveysariyaning Syurix shahrida Xalqaro futbol federasiyasi (FIFA)ning navbatdan tashqari kongressida tashkilotning yangi prezidenti saylanadi. Bu haqda Euronews xabar bermoqda. 
17 yil davomida FIFAni boshqargan Yozeff Blatter o`rnini kim egallaydi? Nomzodlar soni 5 ta, prezident kursisi esa atigi 1 ta. Qo`yida prezidentlikka nomzodlar bilan Sizlarni tanishtirib o`tamiz. 
Janni Infantino
Mutaxassisligi yurist. Yoshi 45 da. Ayni damda u UEFA bosh kotibi lavozimida ishlab kelmoqda. Agar u FIFA prezidenti bo`lsa, moliyaviy oshkoralik tarafdoshi bo`lishini aytib o`tgan. 
Shayx Salmon bin Ibrohim al-Xalifa
Osiyo futbol konfederasiyasi prezidenti. Yoshi 50 da. FIFA prezidenti bo`lsa, moliyaviy barqarorlik va rivojlanishga urg`u qaratishini aytgan.  
Ali bin al-Husayn
FIFA vise-prezidenti. Yoshi 40 da. U Baxrayn qirolligi oilasining a`zosi. Ali FIFA prezidenti bo`lsa, ijroiya qo`mitasining a`zolari ijro muddatini 4 yilga qisqartirmoqchi. 
Jerom Shampan
FIFA sobiq bosh kotibi o`rinbosari. Yoshi 57 da. Fransiyalik diplomat uzoq vaqt davomida Blatterning o`ng qo`li bo`lib ishlagan. FIFA tuzilmasining turli yuqori lavozimlarida ishlab kelgan. 
Mosimo Seksvale
Janubiy Afrika Respublikasining qurilish ishlari bo`yicha sobiq bosh vaziri. Yoshi 63 da. Marhum Nelson Mandelaning yaqin do`sti. FIFA prezidenti bo`lsa, JChda ishtirok etadigan jamoalar sonini ko`paytirmaslik tarafdori.

Qayd etish joiz, yangi prezidentni saylash uchun FIFAga a`zo 209 mamlakat rasmiylari ovoz berishadi. Saylov yashirincha o`tkaziladi. Yangi prezident 4 yilga saylanadi.